Bye word al minder | Die Vryburger
Byebevolkings het die afgelope dekades afneem hoofsaaklik weens ‘n verlies aan biodiversiteit en dit het veroorsaak dat die stuifmeelplante waaraan hulle voorkeur verleen, verdwyn.
Navorsers het die stuifmeel geanaliseer wat op die bye se lyfies gekry is. Dit was 57 verskillende wilde byspesies en is voor 1950 versamel om in natuurhistoriese museums in Nederland bewaar te word. Hulle het gevind die insekte verkies sekere plante om stuifmeel in die hande te kry. Namate hulle voorkeurplante afgeneem het, het die mak en wilde bevolkings ook gedaal, aldus navorsing wat in die Amerikaanse “Proceedings of the National Academy of Sciences (PNAS)” gepubliseer is.
‘n Afname van gasheerplante was die hooffaktor wat verbind word met die vermindering van bye, sê die omgewingspesialis en studieleier, Jeroen Scheper, wat aan die Alterra-navorsingsinstituut in Nederland verbonde is.
Die grootte van die bye was ook belangrik aangesien groter bye meer stuifmeel nodig gehad het om te oorleef. Ander minder belangrike faktore sluit die verskeidenheid van die insek se dieet en sensitiwiteit vir klimaatsveranderings in.
2 thoughts on “Bye word al minder”
Pottie November 27, 2014 at 6:08 pm
Moet nie Monsanto se GM en Giftige sade vergeet nie.
Flerrie November 27, 2014 at 6:25 pm
Jy is reg. Dit is nou in Europa en Amerika bewys dat Monsanto en hulle Frankensteinsade verantwoordelik is dat byekolonies vernietig word. Hierdie wetenskaplikes wat hierdie verslag geskryf het, is waarskynlik in Monsanto se sakke.